**ՏԵՂԵԿԱՆՔ-ՀԻՄՆԱՎՈՐՈՒՄ
«ԳՆՈՒՄՆԵՐԻ ԳՈՐԾԸՆԹԱՑ ԻՐԱԿԱՆԱՑՆԵԼՈՒ ՄԱՍԻՆ»**  **ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

 «Գնումների գործընթաց իրականացնելու մասին» համայնքի ավագանու որոշման նախագիծը մշակվել է համաձայն «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետի, Հայաստանի Հանրապետության կառավարության
2017 թվականի մայիսի 4-ի N 526-Ն որոշման 1-ին կետով հաստատված գնումների գործընթացի կազմակերպման կարգի 3-րդ կետի և 23-րդ կետի 5-րդ ենթակետի «բ» պարբերության, ինչպես նաև հիմք ընդունելով Բյուրեղավան համայնքի և «Մեդիսոն Էյբլ» ՍՊԸ-ի միջև կնքված 21․08․2020թ․ ԿՄԲՀ-ՀԲՄԱԾՁԲ-20/32 գնման պայմանագիրը:

Սույն նախագծով նախատեսվում է Բյուրեղավան համայնքի Ջրաբեր բնակավայրի ջրամատակարարման ճնշումային ջրատարի և կառավարման հանգույցի վերակառուցման աշխատանքների ձեռքբերումն իրականացնել մեկ անձից՝ «Մեդիսոն Էյբլ» սահմանափակ պատասխանատվությամբ ընկերությունից, քանի որ շինարարության իրականացման ընթացքում համաձայն տեխնիկական մասնագրի, ինչպես նաև Պատվիրատուի և Կապալառուի առաջարկների, անհրաժեշտություն է առաջացել իրականացնել նախագծային փոփոխություններ և լրացումներ, որոնց մեջ ներառված են՝

1. «Հարավ կովկասյան երկաթգիծ» ՓԲԸ-ի տեխնիկական պայմանի պահանջները.
2. «Մաքրավան» ջրատարից Ջրաբեր բնակավայրին ջրամատակարարման այլընտրանքային հնարավորությունը.
3. Շինարարության մրցութային փաթեթի կազմման հետևանքով ծավալների վերանայումը, որը հնարավորություն կտա մինչև ծրագրի հաջորդ փուլերի իրականացումը բնակավայրի համար ապահովել ջրամատակարարման համակարգի շահագործումը.
4. Ճնշումային խողովակաշարի որոշ հատվածներում ուղեծրի փոփոխությունը.
5. Շինարարության ընթացքում իրականացվել է քանդված խրամուղիների դիտարկման, գրունտների, շերտերի փաստացի ուսումնասրիություն և փաստագրում ըստ հատվածների, ինչը փաստել է գրունտների կարգերի փոփոխություն.
6. Բարձր կարգի մշակման դժվարություն ունեցող գրունտներ պարունակող հատվածներում անհրաժեշտություն է առաջացել նախապատրաստական և պաշտպանիչ շերտերը իրականացնել բերովի փափուկ գրունտներով։

Նախատեսված աշխատանքների գնումն իրականացվելու է Բյուրեղավան համայնքի 2021 թվականի բյուջեով նախատեսված միջոցների շրջանակներում ։

*Լիդիա Պողոսյան*

**ՀԱՄԱՅՆՔԻ ՂԵԿԱՎԱՐ՝ Հ․ԲԱԼԱՍՅԱՆ**

**ՏԵՂԵԿԱՆՔ**

**«ԳՆՈՒՄՆԵՐԻ ԳՈՐԾԸՆԹԱՑ ԻՐԱԿԱՆԱՑՆԵԼՈՒ ՄԱՍԻՆ»**  **ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

«Գնումների գործընթաց իրականացնելու մասին» Բյուրեղավան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

*Լիլիթ Ավուշյան*

**ՀԱՄԱՅՆՔԻ ՂԵԿԱՎԱՐ՝ Հ․ԲԱԼԱՍՅԱՆ**

